《豆腐诗次韵二首 其二》
清代·陈柄德

漫嫌留客少盘飧，春韭秋葵共讨论。摊入筠篮霜满地，切飞昆讨月无痕。

高堂饮啜嗤三釜，身世乾坤剩一尊。饱食不知寒夜冷，独扛健笔酒初温。

作者简介：字伯谦，号吉甫，江阴陈墅人，乾隆丁酉拔贡，朝考一等第一名，因病未用，誊录议叙丰县教谕，荐授旌德知县。道光六年卒，年七十六。著有嵎山集。